ai4bharat/Pralekha huggingface dataset:
شہری ہوابازی کی وزارت
ملک میں ماحول کے لئے سازگار توانائی کا استعمال کرنے والے 86 ہوائی اڈے
پچپن ہوائی اڈوں کی توانائی کے کل صرفے میں ماحول کے سازگارتوانائی کا 100فیصد حصہ ہے
پوری دنیا میں ہوائی اڈے قابل تجدید / ماحول کےسازگار توانائی کے استعمال پر لگاتار توجہ مرکوز کررہے ہیں
شہری ہوابازی کے وزیر مملکت جنرل ڈاکٹر وی کے سنگھ ریٹائرڈ نے آج لوک سبھا میں ایک سوال کے تحریری جواب میں بتایا کہ ملک میں فی الحال 46 ہوائی اڈے ماحول کے لئے سازگارتوانائی کا استعمال کررہے ہیں ، جن میں ہوائی اڈوں کے ، توانائی کے کُل صرفے میں ماحول کے لئے سازگار توانائی کا ، 55 ہوائی اڈوں میں 100فیصد حصہ ہے۔ ان ہوائی اڈوں کی فہرست ضمیمے میں دی گئی ہے ۔
البتہ توانائی کے روایتی وسائل ہوائی اڈوں پر کاربن کے اخراجات کا سب سے بڑا اوسیلہ ہیں ، لہٰذا غیر قابل تجدید توانائی کی جگہ ماحول کے لئے سازگار توانائی کے استعمال سے ہوائی اڈوں پر کاربن کے اخراج میں کمی آتی ہے لہٰذا شہری ہوابازی کی وزارت نے ان سبھی ہوائی اڈو ں کو، جہاں سےشیڈولڈ پروازوں کی آمدورفت ہوتی ہے، مشورہ دیا ہے کہ وہ کاربن کا اخراج مکمل طورپر بند کرنے کے تئیں کام کریں ۔ ان اقدامات میں ماحول کے سازگار توانائی کا استعمال بھی شامل ہے۔
دنیا بھر کے ہوائی اڈے قابل تجدید / ماحول کے لئے ساز گارتوانائی کے استعمال پرلگاتار توجہ دے رہے ہیں۔ ائیر پورٹ کونسل انٹر نیشنل اے سی آئی سے منسلک ہونے والے پروگرام کے مطابق برطانیہ میں ہیتھرو ، برسٹل اینڈ لنڈن گیٹ وک ، نیدرلینڈ میں ایمسٹرڈیم ، یونان میں ایتھنس ، ناروے میں اوسلو ، بیلجئم میں برسلس ، ہنگری میں بدا پیسٹ ، ڈینمارک میں کوپن ہیگن ، امریکہ میں سین ڈیگو ، کنیڈا میں وینکوور ، متحدہ عر ب امارت میں شارجہ نے کاربن کا اخراج مکمل طورپر ختم کرنے کا نشانہ حاصل کرلیا ہے، جس کے لئے ان ہوائی اڈوں نے بہت سے اقدامات کئے ہیں ، جن میں ماحول کے لئے سازگار / قابل تجدید توانائی کا استعمال بھی شامل ہے۔
وزیراعظم کا دفتر
وزیراعظم نے کووڈ-19 ویکسین کی دوسری خوراک لی
نئی دہلی-08اپریل / 2021
وزیراعظم جناب نریندر مودی نے آج کووڈ-19 ویکسین کی دوسری خوراک لی۔ ایک ٹوئٹ میں جناب مودی نے کہا ‘‘میں نے آج ایمس میں کووڈ-19 کی دوسری خوراک لی۔ وائرس پر فتح پانے کے لئے ہمارے پاس جووسائل ہیں، ٹیکہ کاری ان میں سے ایک ہے۔ اگر آپ ویکسین دئیے جانے کے اہل ہیں تو اپنی خوراک جلد حاصل کریں۔ CoWin.gov.in." پر اندراج کرائیں۔’’
۔۔۔۔۔۔۔۔۔۔۔
ش ح۔ س ب۔ ر ض
U- 3503
(
کارپوریٹ امور کی وزارتت
دیوالیہ پن سے متعلق قانونی کمیٹی کی ذیلی کمیٹی نے آئی بی سی پیشگی منصوبے کے خاکے کی سفارش کی
نئی دلّی ، 08 مارچ / حکومت نے بھارت کے دیوالیہ پن اور دیوالیہ ہونے سے متعلق بھارتی بورڈ  کے صدر نشین ڈاکٹر ایم ایس ساہو کی صدارت میں 24 جون ، 2020 ء کو ایک حکم کے ذریعے دیوالیہ پن سے متعلق قانونی کمیٹی  کی ایک ذیلی کمیٹی تشکیل دی تھی ، جس کا مقصد دیوالیہ پن سے متعلق حل کے عمل کے لئے ایک پیشگی منصوبے  کی سفارش کرنا تھا ۔
خزانے اور کارپوریٹ امور کے مرکزی وزیر مملکت جناب انوراگ ٹھاکر نے آج لوک سبھا میں یہ بات ایک سوال کے تحریری جواب میں بتائی ۔
ذیلی کمیٹی نے حکومت کو حال ہی میں اپنی رپورٹ سونپی ہے ، جو آئی بی بی آئی کی ویب سائٹ  پر دستیاب ہے ، جس میں دیوالیہ پن اور دیوالیہ ہونے سے متعلق کوڈ  2016 کے بنیادی ڈھانچے کے اندر ایک پیشگی منصوبے کے خاکے کی سفارش کی ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 2278
(Visitor Counter : 128
امور صارفین، خوراک اور عوامی تقسیم کی وزارت
خوراک اور عوامی نظام تقسیم کے محکمے کے سکریٹری نے سبھی ریاستوں اور مرکز کے زیر انتظام علاقوں کے چیف سکریٹریز کو خط بھیجے ہیں، انہوں نے سب کے لئے خوراک کو یقینی بنانے سے متعلق امور 2013 کے تحت سبھی اہل معذور افراد کو شامل کرنے کے لئے ذاتی طور پر مداخلت کی درخواست کی ہے
نئی دہلی،25؍اگست،صارفین کے امور اور خوراک و عوامی نظام تقسیم کی وزارت کے تحت خوراک اور عوامی نظام تقسیم کے محکمے سکریٹری نے سبھی ریاستوں اور مرکز کے زیر انتظام علاقوں کے چیف سکریٹریز کو خط بھیجے ہیں، جن میں ان سے درخواست کی گئی ہے کہ وہ سب کے لئے خوراک کو یقینی بنانے سے متعلق قانون 2013 کے تحت سبھی اہل معذور افراد کی شمولیت کو یقینی بنائیں۔ چیف سکریٹریز سے درخواست کی گئی ہے کہ وہ اس معاملے میں ذاتی طور پر مداخلت کریں اور متعلقہ محکموں و افسروں ، خاص طور پر ضلع انتظامیہ کو ہدایت دیں کہ وہ اس بات کو یقینی بنائیں کہ مناسب نظام شروع کردیا گیا ہے اور ریاستی سرکاروں و مرکز کے زیر انتظام علاقوں کی سرکاروں کو ، خوراک اور عوامی نظام تقسیم کے محکمے کی طرف سے جاری کی گئی ہدایات پر عمل در آمد کے لئے مشن کے طور پر سارے نظام کو سرگرم کردیا گیا ہے۔
اس سے پہلے ایک خط میں 20 اگست 2020 کو ریاستوں اور مرکز کے زیر انتظام علاقوں کو یہ ہدایت دی گئی تھی۔ خوراک اور عوامی نظام تقسیم کے محکمے نے سبھی ریاستوں اور مرکز کے زیر انتظام علاقوں کو ہدایت دی تھی کہ وہ اس بات کو یقینی بنائیں کہ ان سبھی معذور افراد کو این ایف ایس اے کے تحت مستفدین کی شناخت کے طریقہ کار کے مطابق اہل ہیں، سبھی کے لئے خوراک کی یقین دہانی سے متعلق قانون 2013 میں شامل کرلئے گئے ہیں اور انہیں قانون کی شقوں کے مطابق این ایف ایس اے اور پی ایم جی کے اے وائی کے تحت اناج کا ، ان کے لئے طے شدہ کوٹہ مل رہا ہے۔
22 اگست 2020 کو لکھے گئے اس خط میں یہ بھی کہا گیا ہے کہ جو لوگ اس میں شامل نہیں ہیں، انہیں اہلیت کے طریقے کے مطابق ، تازہ راشن کارڈ میں ، جو جاری کئے جانے ہیں، شامل کرلیا گیا ہے۔ یہ بات بھی دہرائی گئی ہے کہ اے اے وائی گھروں کے تحت ، مستفدین کی شمولیت کے لئے طے شدہ طریقہ کار میں سے ایک طریقہ کار معذوری بھی ہے ، اس لئے کہ معذور افراد سماج کے کمزور طبقے سے تعلق رکھتے ہیں۔ خط میں مزید کہا گیا ہے کہ یہ بات لازمی ہے کہ ان کی طرف سے تیار کئے گئے شناخت سے متعلق لائحہ عمل کے مطابق ترجیحی گھروں کے تحت ریاستوں اور مرکز کے زیر انتظام علاقوں نے بھی شامل کرلیا ہے۔
سب کے لئے خوراک کو یقینی بنانے سے متعلق قانون کی 38 ویں شق کے مطابق یہ لازمی ہے کہ مرکزی حکومت قانون کی شقوں پر مؤثر عمل در آمد کے لئے ریاستی سرکاروں کو وقتا فوقتا ہدایات دے سکتی ہے۔
۔۔۔۔۔۔۔۔۔۔۔۔۔۔۔۔۔۔

U-4797
(
کیمیکلز اور فرٹیلائزر کی وزارت
کیمیکلز اور کھادوں کے مرکزی وزیر 17مارچ 2021 کو گیارہویں انڈیا کیم-2021 کا افتتاح کریں گے
نئی دہلی:16،مارچ، 2021:کیمیکلز اور کھادوں کے مرکزی وزیر جناب ڈی وی سدانند گوڑا، 17مارچ 2021 کوبندرگاہوں، جہازرانی اور آبی گزرگاہوں کے وزیر مملکت  نیز کیمیکلز اور کھادوں کے وزیر مملکت جناب منسکھ منڈاویہ کی موجودگی میں 11ویں انڈیا کیم-2021 کا افتتاح کریں گے۔
انڈیا کیم ایشیا بحرالکاہل خطے میں کیمیکلز اور پیٹرو کیمیکلز سیکٹر کے سب سے جامع پروگراموں میں سے ایک ہے۔ کیمیکلز اور پیٹروکیمیکلز کا محکمہ فکّی کے اشتراک سے 19-17 مارچ 2021 کے دوران نئی دہلی میں انڈیا کیم-2021 کے گیارہویں ایڈیشن کا انعقاد کررہا ہے۔
انڈیا کیم-2021 کے دوران گلوبل سی ای او راؤنڈ ٹیبل، کنکلیو آن گلوبل کیمیکل انڈسٹری: مخصوص کیمیکلز پر خاص زور، جی سی سی کے اشتراک سے گلوبل پیٹرو کیمیکل پر کنکلیو، گلوبل ایگروکیمیکل انڈسٹر پر کنکلیو، کیپٹل گڈس، پلانٹ مشینری، پمپس اور والو اور طریقہ کار پر گول میز منعقد کیے جائیں گے۔
اس سیکٹر میں دو طرفہ کاروبار اور سرمایہ کاری کے مواقع بڑھانے کے مقصدسے 19مارچ 2021 کو  بھارت-جاپان کیمیکل اور پیٹروکیمیکل فورم  بھارت-یوروپی یونین کیمیکل اینڈ پیٹرو کیمیکل فورم اور  بھارت- امریکہ کیمیکل اور پیٹرو کیمیکل فورم نام کے تین دو طرفہ پروگرام منعقد کیے جائیں گے۔
‘بھارت: کیمیکلز اور پیٹرو کیمیکلز کیلئے عالمی مینوفیکچرنگ مرکز’ کے مرکزی موضوع کے ساتھ انڈیا کیم-2021 اس سیکٹر میں پائیدار ترقی کے لئے زبردست صلاحیت اورسرکار کی معاون پالیسی کو اجاگر کریگا۔ ساتھ ہی گھریلو اور بین الاقوامی سرمایہ کاروں اور دیگر اسٹیک ہولڈرس کے ساتھ بات چیت کرنے اور اتحاد کرنے کیلئے ایک پلیٹ فارم فراہم کریگا۔ یہ بڑا پروگرام بھارتی کیمیکلز اور پیٹرو کیمیکلز صنعت میں خاص طور سے پٹرولیم اور کیمیکل اور پیٹروکیمیکل سرمایہ کاری سیکٹر میں سرمایہ کاری کی صلاحیت کو اجاگر کریگا تاکہ بھارت کو مینوفیکچرنگ کے ایک عالمی مرکز میں تبدیل کیا جاسکے۔
-----------------------
ش ح۔م ع۔ ع ن
U NO: 2611
(Visitor Counter : 75
وزیراعظم کا دفتر
وزیراعظم نے ممبئی میں کاروباری سربراہوں سے بات چیت کی
نئی دہلی،26/جون۔وزیراعظم جناب نریندر مودی نے ممبئی میں کاروباری سربراہوں سے ملاقات کی اور ان سے بات چیت کی۔ہندوستانی معیشت کو پیش کرنے والے 41 کاروباری لیڈر بات چیت کے دوران موجود تھے۔
دو گھنٹے سے زیادہ وقت تک چلنے والی اس میٹنگ میں ان پالیسی اصلاحات اور اقدامات پر تبادلہ خیال ہوا ۔ جو گزشتہ چار سال کےد وران مرکزی حکومت کی طرف سے کئے گئے ہیں۔ معاشی ترقی اور دیگر شعبوں میں کی جانے والی ترقی میں صنعت کی خدمات پر بھی بات چیت ہوئی۔
صنعت کے بہت سے نمائندوں نے ملک میں کاروباری ماحول کو بہتر بنانے کے تئیں حکومت کے اقدامات کی تعریف کی اور انہوں نے کہا کہ اس سے ملک کی ترقی کی راہ ہموار ہوگی۔ انہوں نے نئے بھارت کے وزیراعظم جناب نریندر مودی کے وژن کی بھی توثیق کی۔
وزیراعظم نے حال ہی میں اسٹارٹ اپ اور صنعتکاروں کے ساتھ بات چیت کی تھی۔انہوں نے کہا تھا کہ ایک مثبت مائنڈ سیٹ اور کچھ کرنے کا جذبہ ملک کو اب آگے لے جارہا ہے۔ انہوں نے کارپوریٹ سیکٹر سے اپیل کی تھی کہ وہ زرعی سیکٹر میں بڑے پیمانے پر سرمایہ کاری کرے۔
گھریلو سطح پر سامان تیار کرنے کو فروغ دینے کی ضرورت پر زور دیتے ہوئے انہوں نے طبی آلات، الیکٹرانکس اور دفاعی سازو سامان جیسے شعبوں میں پیداوار کو بڑھانے کی ضرورت کے بارے میں اظہار خیال کیا تھا۔
اس سے پہلے وزیر خزانہ جناب پیوش گوئل نے ان اقدامات کو اجا گر کیا جو گزشتہ چار سال کے عرصے میں مرکزی حکومت کی طرف سے کئے ہے تاکہ ملک کی معیشت کو آگے لے جایا جاسکیں۔انہوں نے پالیسی اقدامات ، ترقی ، اختراع کے جذبے اور ٹیکنالوجی کے لئے اپنائی جانے والی اپروچ کا بھی ذکر کیا۔
نیتی آیوگ
نیتی آیوگ کا تلنگانہ کے وزیر اعلیٰ جناب کے سی راؤ کے بیان پر ردعمل
نیتی آیوگ کو امداد باہمی پر مبنی وفاقیت کے مینڈیٹ کے ساتھ ایک ادارے کے طور پر اس بنیاد پر قائم کیا گیا تھا کہ مضبوط ریاستیں ایک مضبوط قوم بناتی ہیں۔ ریاستوں کے ساتھ مل کر کام کرنے کے لیے پہلے ہی متعدد اقدامات کیے جا چکے ہیں۔ صرف گزشتہ سال ہی نیتی آیوگ کے وائس چیئرمین/ ممبران کے ذریعہ ریاستوں کے وزرائے اعلیٰ کے ساتھ 30 سے زیادہ میٹنگیں کی گئیں۔ ان میٹنگوں نے مختلف مرکزی وزارتوں کے ساتھ ریاستوں سے متعلق متعدد مسائل کو حل کیا ہے اور نیتی آیوگ اور ریاستوں کے درمیان زیادہ سے زیادہ تعاون کی راہ ہموار کی ہے۔ نیتی آیوگ کے وائس چیئرمین کی قیادت میں ایک وفد نے 21 جنوری 2021 کو حیدرآباد میں تلنگانہ کے وزیر اعلیٰ سے ملاقات کی، تاکہ ریاست سے متعلق ترقیاتی مسائل پر تبادلہ خیال کیا جا سکے۔ ابھی حال ہی میں، نیتی آیوگ کی طرف سے میٹنگ کے لیے کی گئی درخواستوں کے باوجود، وزیر اعلیٰ نے کوئی جواب نہیں دیا۔
حکومت ہند تمام وزارتوں کے ساتھ ساتھ وزیر اعظم کے دفتر کے ذریعے، قومی اہمیت کے تمام مسائل پر ریاستوں/ مرکز کے زیر انتظام علاقوں کے ساتھ بات چیت کرتی رہی ہے۔ خاص طور پر، 7 اگست 2022 کی گورننگ کونسل میٹنگ کی تیاری کے لیے، مرکز اور تلنگانہ سمیت ریاستوں کے درمیان تفصیلی مشاورت کی گئی، جس کے نتیجے میں جون 2022 میں دھرم شالہ میں پہلی قومی چیف سکریٹریز کانفرنس منعقد ہوئی۔ کانفرنس چھ مہینے پر مشتمل طویل بحث کا اختتام تھی، جس میں تلنگانہ کے چیف سکریٹری سمیت تمام ریاستوں/ مرکز کے زیر انتظام علاقوں کے چیف سکریٹریوں نے حصہ لیا۔ تلنگانہ کے وزیر اعلیٰ کا یہ الزام کہ ریاستوں کو ایجنڈا کی تیاری میں شریک نہیں کیا گیا، غلط ہے۔
پانی کے شعبے کے حوالے سے، گزشتہ 4 سالوں میں، حکومت ہند نے ریاست تلنگانہ کے لیے جل جیون مشن کے تحت 3982 کروڑ روپے مختص کیے ہیں۔ تاہم ریاست نے صرف 200 کروڑ روپے نکالنے کا انتخاب کیا۔ اس کے علاوہ 2014-2015 سے 2021-2022 کے دوران پی ایم کے ایس وائی – اے آئی بی پی – سی اے ڈی ڈبلیو ایم کے تحت تلنگانہ کو 1195 کروڑ روپے جاری کیے گئے۔
حکومت ہند قومی اہمیت کی فلیگ شپ اسکیموں/ پروگراموں سمیت ریاستوں کے مالیاتی امور میں مسلسل مدد کرتی رہی ہے۔ مرکز کے زیر اہتمام چلائی جانے والی اسکیموں کے تحت مجموعی طور پر مختص رقم جو 2015-16 میں 2,03,740 کروڑ روپے تھی، 2022-23 میں بڑھ کر 4,42,781 کروڑ روپے ہوگئی ہے، یعنی اس مدت کے دوران اس میں دوگنا سے بھی زیادہ کا اضافہ ہوا ہے۔ یہ چودہویں مالیاتی کمیشن کے تحت دی جانے والی رقم میں اضافہ کے علاوہ ہے جسے 32 فیصد سے بڑھاکر 42 فیصد کردیا گیا ہے۔ سی ایس ایس کے تحت مختص فنڈز کے استعمال کے لیے بھی کافی لچک پیدا کی گئی ہے۔
یہ بدقسمتی کی بات ہے کہ تلنگانہ کے وزیر اعلیٰ نے 7 اگست کو ہونے والی نیتی آیوگ کی گورننگ کونسل میٹنگ میں شرکت نہ کرنے کا انتخاب کیا ہے۔ گورننگ کونسل ایک ایسا فورم ہے جہاں مرکز اور ریاستی سطح پر ملک کی اعلیٰ ترین سیاسی قیادت ترقی سے متعلق اہم مسائل پر غور و خوض کرتی ہے اور قومی ترقی کے لیے مناسب نتائج پر مبنی حل پر اتفاق کرتی ہے۔
شہری ہوابازی کی وزارت
لائف لائن اُڑان پروازوں کے تحت 684ٹن سے زائد لازمی اور طبی کارگو کی بہم رسانی
نئی دہلی، 26اپریل2020،لائف لائن اڑانوں کی پرواز شہری ہوابازی کی وزارت کے تحت انجام دی جا رہی ہیں تاکہ کووڈ-19 کے خلاف بھارت کی نبرد آزمائی میں ملک کی جانب سے کی جا رہی کوششوں میں اپنا تعاون دینے کے لئے ملک کے دور دراز علاقوں میں لازمی طبی کارگو کی بہم رسانی عمل میں آ سکے۔
ایئر انڈیا،الائنس ایئر اور بھارتی فضائیہ نیز پرائیویٹ کیرئیرس کے تحت لائف لائن اڑانوں کے ذریعے 223پروازیں ایئر انڈیا اور الائنس ایئر کے ذریعے کی گئی ہیں۔ تا حال تقریباً 684.08 ٹَن کارگو کی بہم رسانی کی گئی ہے۔ تا حال لائف لائن اڑان پروازوں کے تحت 376952کلو میٹر سے زائد فاصلے پر احاطہ کیا جا چکا ہے۔
پون ہنس نے 25؍اپریل 2020 تک 6885کلو میٹر فاصلے پر احاطہ کرتے ہوئے 1.99 ٹن کارگو پہنچایا ہے۔ پون ہنس سمیت ہیلی کاپٹر خدمات جموں و کشمیر، لداخ اور جزائر اور شمال مشرقی خطے کے لئے انجام پائی ہیں اور ان پروازوں کے ذریعے اہم طبی کارگو اور مریضوں کو لایا اور لے جایا گیا ہے۔
ڈومسٹک کارگو آپریٹرس مثلا اسپائس جیٹ، بلیو ڈارٹ اور انڈگوکاروباری بنیاد پر پروازوں کا اہتمام کر رہے ہیں۔ اسپائس جیٹ نے 24مارچ سے 25اپریل 2020 کے دوران 579 کارگو پروازیں انجام دیں اور 1012586 کلو میٹر فاصلے پر احاطہ کیا ور 4246ٹن کارگو پہنچایا۔
ان میں سے 208 بین الاقوامی کارگو پروازیں تھیں۔ بلیوڈاٹ نے 219978کلو میٹر فاصلے پر احاطہ کرتے ہوئے 207کارگوپروازیں انجام دیں اور 3.399ٹن کارگو 25؍مارچ سے 25؍اپریل 2020 کے دوران اپنی منزل پر پہنچایا۔ ان میں 9 بین الاقوامی کارگو پروازیں تھیں۔ انڈگو نے 3سے 25اپریل 2020 کے دوران 48 کارگو پروازوں کا اہتمام کیا اور 167ٹن کارگو کو منزل تک پہنچانے کےلئے 7222کلومیٹر فاصلے پر احاطہ کیا۔ ان میں 15بین الاقوامی پروازیں بھی شامل تھیں۔ ان میں حکومت کے لئے لے جائی جانے والی مفت طبی سپلائی بھی شامل تھی۔ وِستار نے 19سے 25اپریل 2020 کے دوران 12کارگوپروازین انجام دی ہیں اور 16952کلومیٹر فاصلے پر احاطہ کرتے ہوئے تقریبا 82 ٹن کارگو منزل مقصود تک پہنچایا ہے۔
بین الاقوامی شعبے میں ادویہ ، طبی سازوسامان اور کووڈ-19 راحتی مواد کی نقل و حمل کےلئے مشرقی ایشیاء کے ساتھ ایک کارگو ایئر برج کاقیام عمل میں آیا ہے۔ 25؍اپریل 2020 تک ایئر انڈیا کی جانب سے لائے گئے میڈیکل کارگو کی مقدار 554ٹن کی بقدر ہے۔
مذکورہ نقل و حمل کے علاوہ بلیو ڈاٹ نے 14؍اپریل سے 25اپریل 2020 کے دوران گوانزہو سے تقریبا 90 ٹن طبی سپلائی کی بہم رسانی کی ہے۔ بلیوڈاٹ نے 25اپریل 2020 کو شنگھائی سے 5ٹن طبی کارگو بھی بہم پہنچایا ہے۔ اسپائس جیٹ نے 25 اپریل 2020 تک شنگھائی سے 124 ٹن طبی سازوسامان کی بہم رسانی کی ہے اور ہانگ کانگ اور سنگاپور سے 25اپریل 2020 تک 13ٹن طبی سپلائی بہم پہنچائی ہے۔
۔۔۔۔۔۔۔۔۔۔۔
U- 2065
(
امور داخلہ کی وزارت
مرکزی کابینہ نے بھارت اور بنگلہ دیش کے درمیان آفات کے بندوبست ، ابھرنے کی قوت اور شدت کو کم کرنے کے شعبے میں تعاون پر مفاہمتی قرارداد کو منظوری دی
نئی دہلی 18 اگست2021:
وزیراعظم جناب نریندر مودی کی صدارت میں مرکزی کابینہ کو جمہوریہ بھارت کی وزارت داخلہ کے تحت قومی آفات بندوبست اتھارٹی  اور آفات کے بندوبست اور راحت کی وزارت ، عوامی جمہوریہ بنگلہ دیش کے درمیان آفات کے بندوبست ، ابھرنے کی قوت اور شدت کو کم کرنے کے شعبے میں تعاون پر مارچ 2021 کو دستخط شدہ مفاہمتی قرارداد ایم او یو سے باخبر کرایا گیا۔
فوائد:
اس مفاہمتی قرارداد کے تحت ایک ایسا نظام قائم کرنے کی کوشش کی جائے گی ، جس سے بھارت اور بنگلہ دیش دونوں ممالک ایک دوسرے کے آفات کے بندوبست کے نظام سے فائدہ حاصل کرسکیں گے۔ اس سے آفات کے بندوبست کے شعبے میں تیاری ، فوری بچا ؤ اور راحت کا کام اور صلاحیت سازی کے شعبوں کو بھی مضبوط کرنے میں مدد ملے گی۔
مفاہمتی قرارداد کی اہم خصوصیات :
- راحت ، فوری بچاؤ اور راحت کام ، تعمیر نو اور پھر سے پہلے والی حالت حاصل کرنا  کے وقت کسی بھی فریق کی درخواست پر ایک دوسرے کو مدد فراہم کرنا ۔
- متعلقہ معلومات ، ریموٹ سینسنگ ڈیٹا اور دیگر سائنسی ڈیٹا کا تبادلہ کرنا اور فوری بچاؤ اور راحت کام کے تجربے / بہترین طریقوں ، ری کووری ، شدت کو کم کرنا اور ابھرنے کی قوت کو یقینی بنانے کے لئے صلاحیت سازی کا تبادلہ کرنا۔
- جدید اطلاعاتی ٹکنالوجی ، پیشی وارننگ نظام ، ریموٹ سینسنگ اور نیوی گیشن خدمات کے شعبے میں تعاون بڑھانا۔ اس کے ساتھ ہی آفات سے متعلق تیاری ، فوری بچاؤ اور راحت کام اور شدت کو کم کرنے کے شعبے میں مہارت حاصل کرنے اور ریئل ٹائم ڈیٹا مشترک کرنے کے لئے بھی باہمی تعاون بڑھانا۔
- آفات کے بندوبست کے شعبے میں افسران کی تربیت کی حمایت کرنا ۔
- دونوں ملکوں کے درمیان باہمی طور پر مشترکہ آفات کے بندوبست سے متعلق مشق منعقد کرنا ۔
- ڈیزاسٹ ریزیلیئنٹ کمیونٹیز بنانے کے لئے اسٹینڈرڈس ، جدید ٹکنالوجی اور آلات کا تبادلہ کرنا ۔
- آفات بندوبست کے شعبے میں نصابی کتابوں ، رہنما اصولوں کے طور پر پبلکی کیشن اور مواد کا تبادلہ اور آفات کے بندوبست، خطرات کو کم کرنے اور ری کووری کے شعبے میں مشترکہ تحقیقی سرگرمیوں کو انجام دینا ۔
وزارت دفاع
سمندری طوفان ’تاؤتے ‘کے لئے بھارتی فضائیہ کی تیاری جاری
نئی دہلی، 17 مئی 2021: سمندری طوفان تاؤتے کے لئے تیاری کرنے کے ساتھ ساتھ بھارتی فضائیہ نے اتوار 16 مئی 2021 کو 167عملے کے افراد اور 16.5 ٹن ،این ڈی آر ایف کا لوڈ کولکتہ سے احمد آباد لے جانے کے لئے دو ، سی- 130جے اور ایک، اے این -32 طیاروں کی تعیناتی کی ہے۔اے این -32 طیارہ اس وقت احمد آباد کی طرف محو پرواز ہے۔
ایک او ر سی -130 جے طیارے نے پونہ سے 110 عملے کے افراد اور این ڈی آر ایف کے لئے 15 ٹن سازوسامان پہنچایا ہے۔
صدر جمہوریہ کا سکریٹریٹ
صدر جمہوریہ ہند نے آنجہانی گیانی ذیل سنگھ کو ان کے یوم پیدائش پر گلہائے عقیدت نذر کئے
صدر جمہوریہ ہند محترمہ دروپدی مرمو نے آج یعنی 05 مئی 2023 کو اڈیشہ کے ریرنگ پور میں سابق صدر جمہوریہ ہند آنجہانی گیانی ذیل سنگھ کو ان کے یوم پیدائش پر گلہائے عقیدت نذر کئے۔
وزارت دفاع
دفاع کے سکریٹری نے برطانوی وفد سے ملاقات کی
دفاع کے سکریٹری جناب گریدھر ارامانے ، نے برطانیہ کے دفاعی سرکای خرید کے وزیرمملکت جناب الیکس چاک کے ساتھ ایک دوطرفہ میٹنگ کی ۔ یہ میٹنگ ‘‘ایروانڈیا 2023’’کے موقع پرمنعقدہوئی ۔ عزت مآب وزیراعظم جناب نریندرمودی نے 13فروری 2023کواس ایروانڈیا 2023کا افتتاح کیاتھا۔
میٹنگ کے دوران دفاعی تعاون سے متعلق بہت سے جاری اورمستقبل کے امور کے بارے میں غوروخوض کیاگیا۔ جن میں دفاع سے متعلق صنعتی تعاون کے امکانات والے شعبے بھی شامل تھے۔ برطانوی وزیرکے ساتھ بھارت میں برطانیہ کے ہائی کمشنر جناب الیکس ایلس بھی اس میٹنگ میں شامل تھے ۔
ماحولیات، جنگلات اور موسمیاتی تبدیلی کی وزارت
نیشنل زولوجیکل پارک میں جنگلا ت کا بین الاقوامی دن منایا گیا
نئی دہلی میں نیشنل زولوجیکل پارک میں آج بین الاقوامی یوم جنگلات منایا گیا ۔اس سال کا بین الاقوامی یوم جنگلات کا موضوع ‘‘جنگلات اور صحت’’ تھا۔ یہ دن ہماری زندگی میں جنگلوں کی اہمیت کو اجاگر کرتا ہے کیونکہ یہ ایک ایسا موافق ماحول نظام ہے جو پیڑ پودھوں کے ذریعہ ہمیں ہماری صحت صحیح رکھنے کے لئے متعدد چیزیں فراہم کرتا ہے۔جیسے صاف پانی ، ہوا اور ماحولیاتی تبدیلی سے لڑنے کے لئے کاربن سے نمٹنے کی خدمات ۔جنگلات ہماری زندگی بچانے والی ادویات کی فراہمی بھی ہوتی ہے۔
بین الاقوامی یوم جنگلات کی اہمیت کو اجاگر کرتے ہوئے شجر کاری مہم کا بھی انعقاد کیا گیا جس میں نیشنل زولوجیکل پارک کےتمام کرمچاریوں نے شامل ہوکر اس مہم کو کامیاب بنانے کے لئے پودے لگائے۔اس موقع پر نیشنل زولوجیکل پارک کےتعلیمی مرکز میں زائرین کے لئے ڈوڈل آرٹ سرگرمی اور مشن لائف پر ایک بیداری سیشن کا بھی انعقاد کیا گیا۔
بین الاقوامی یوم جنگلات کے موقع پر ایونٹ کا انعقاد ماحولیاتی تبدیلی سے نمٹنے کے لئے جنگلاتی وسائل کے بندوبست کی اہمیت کے بارے میں شرکا کے درمیان بیداری پیدا کرنے کے مقصد سے کیا گیا تھا۔قدرتی وسائل کو سمجھ بوجھ کر استعمال کرنے کے ہر شخص کی ذمہ داری اور آنے والی نسلوں کے لئے ماحولیات کے تحفظ پر زور دیا گیا۔
ہنر مندی کے فروغ اور صنعت کاری کی وزارت
پی ایم کے وی وائی کے تحت تربیت یافتہ خواتین
ہنرمندی کے فروغ اور صنعت کا ری کے وزیر مملکت جناب راجیو چندرشیکھر نے آج لوک سبھا میں ایک تحریری جواب میں یہ جانکاری دیتے ہوئے کہا کہ اسکل انڈیا مشن کے تحت ہنرمندی کے فروغ اور صنعت کاری کی وزارت اپنی اہم اسکیم پردھان منتری کوشل وکاس یوجنا کے ذریعہ ملک بھر میں نوجوانوں کو ہنر فراہم کررہی ہے۔ گزشتہ پانچ سال یعنی 2017 سے 2022 کے دوران ہریانہ ریاست میں پی ایم کے وی وائی کے تحت کُل 547215 امیدوار وں کو تربیت دی جاچکی ہے۔ ان میں سے 189806  خواتین امیدوار ہیں۔ 2017سے 2022 کے دوران کرنال میں پارلیمانی حلقے میں کُل 31538 امیدوار وں کو تربیت دی گئی ۔ان میں سے 14366  خواتین امیدوار ہیں۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا کہ جینیاتی عوارض کے علاج کے لیے چار ریاستوں کے پانچ سرکاری اسپتالوں میں ندان کیندر قائم کیے گئے ہیں
مرکزی وزیر مملکت  سائنس و ٹیکنالوجی؛ وزیر مملکت  ارضیاتی سائنس؛ پی ایم او، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے کہا کہ بایو ٹکنالوجی کے محکمے نے ملک میں جینیاتی عوارض سے نمٹنے کے اقدام کے طور پر موروثی امراض  کے انتظام کے لیے منفرد طریقہ کار شروع کیے ہیں۔ UMMID اقدام کے اجزا میں سے ایک NIDAN مرکز  کا قیام ہے جس میں وسیع پیمانے پر جینیاتی عوارض کے لیے قبل از پیدائش جانچ کی سرگرمیاں، نسبتاً عام قابل علاج جینیاتی میٹابولک عوارض کے لیے نوزائیدہ کی اسکریننگ، اور حاملہ ماؤں کی جینیاتی کونسلنگ کی سرگرمیاں شامل ہیں جن میں جینیاتی امراض کا زیادہ خطرہ ہوتا ہے۔
آج لوک سبھا میں ایک سوال کے تحریری جواب میں، ڈاکٹر جتیندر سنگھ نے کہا، UMMID اقدام کے ابتدائی مرحلے میں، ملک کی چار ریاستوں کے پانچ سرکاری اسپتالوں میں NIDAN کیندر قائم کیے گئے ہیں۔ UMMID اقدام کے اگلے مرحلے میں، NIDAN کیندروں کو بہار سمیت مختلف ریاستوں کے اداروں تک پھیلایا جا رہا ہے، اور یہ گنجائش کے لحاظ سے AIIMS سمیت سرکاری ہسپتالوں میں ہوں گے۔
وزیر موصوف نے یہ بھی بتایا کہ کلینشین ٹریننگ UMMID اقدام کے اجزا میں سے ایک ہے جس میں سرکاری ہسپتالوں میں کام کرنے والے معالجین کو بایو کیمیکل جینیٹکس، سائٹوجنیٹکس، مالیکیولر جینیٹکس، کلینیکل جینیٹکس اور جامع طبی نگہداشت کی تربیت فراہم کرنے کے لیے تربیتی مراکز کے قیام کا تصور کیا گیا ہے۔ اس وقت طبی ماہرین کو تربیت فراہم کرنے کے لیے چھ تربیتی مراکز کا تعاون کیا جا رہا ہے۔
صحت اور خاندانی بہبود کی وزارت
ہندوستان نے ایک دن میں سب سے زیادہ مریضوں کے روبہ صحت ہونے کا ریکارڈ بنایا
پچھلے 24 گھنٹے کے دوران ایک لاکھ سے زیادہ مریض کووڈ سے ٹھیک ہوئے
نئی دہلی22،ستمبر2020
ایک غیر معمولی کامیابی حاصل کرتے ہوئے بھارت نے ایک دن میں سب سے زیادہ مریضوں کے رو بہ صحت ہونے کا ریکارڈ بنایا ہے۔ ملک میں پچھلے 24 گھنٹے کے دوران 101468 مریض صحت یاب ہوئے۔
ایک دیگر تاریخی کارنامے کے تحت ہندوستان میں پچھلے چار دنوں سے مریضوں کے صحت یاب ہونے کی تعداد میں لگاتار اضافہ ہورہا ہے۔
اس کے ساتھ ہی کووڈ کے مرض سے ٹھیک ہونے والوں کی کُل تعداد تقریباً45 لاکھہوگئی ہے۔ اس کے نتیجے میں ملک میں مریضوں کے صحت یاب ہونے کی شرح 80 اعشاریہ آٹھ چھ فیصد تک پہنچ چکی ہے۔
ٹھیک ہونے والے نئے معاملوں میں سے 79 فیصد معاملے دس ریاستوں اور مرکز کے زیر انتظام علاقوں سے ہیں یہ ہیں۔ مہاراشٹر، کرناٹک، آندھرا پردیش، اترپردیش، تمل ناڈو، اڈیشہ، دلی، کیرالہ، مغربی بنگال اور پنجاب۔
مہاراشٹر 32000 سے زیادہ نئے ٹھیک ہوئے مریضوں کے ساتھ پہلے مقام پر ہے۔ آندھرا پردیش میں 10000 سے زیادہ مریض رو بہ صحت ہوئے ہیں۔
مریضوں کے صحت یاب ہونےکی بڑھتی شرح اور تعداد کا تاریخی کارنامہ نے ہندوستان کو عالمی سطح پر پہلے مقام پر پہنچا دیا ہے۔ ملک میں ٹسٹ کرنے، مریضوں کا پتہ لگانے اور علاج کرنے کی حکمت عملی بے حد کارگر ثابت ہوئی ہے۔ اس کے نتیجے میں ملک میں کووڈ سے رو بہ صحت ہونے کی شرح لگاتار بڑھ رہی ہے۔ مرکزی سرکاری کے ذریعے جاری کئے گئے مؤثر کلینیکل مینجمنٹ اینڈ علاج کے پروٹوکولز کو وقتاً فوقتاً اپ ڈیٹ کیا جاتا رہا ہے۔
مرکزی حکومت نے تحقیقاتی تھرپیز کے راشنل استعمال کی اجازت دے دی ہے۔ ان تھرپیز میں ریم ڈسویر، کونوالیسینٹ پلازمہ اور توسیلی زوماب شامل ہیں۔ پرویننگ جیسے اقدامات کا اپنانا، ہائی فلو آکسیجن کا استعمال، غیر انویسو وینٹیلیشن کا استعال اور اسٹیروایڈس اور اینٹی کواگولینٹس کا استعمال نتیجہ یہ نکلا ہے کہ کووڈ کے مریضوں کی صحت یابی کی شرح بہتر ہوئی ہے۔
وزارت صحت نئی دلی کے ایمز کے اشتراک سے کووڈ-19 منیجمنٹ ایکسرسائز پر مشتمل آئی سی یو کا اہتمام کررہی ہے۔ جو سینٹرس آف ایکسی لینس کے ذریعے ریاست اور مرکز کے زیر انتظام علاقوں کے آئی سی یو ڈاکٹروں کو مشورہ فراہم کرتا ہے۔ ہفتے میں دوبار منگل اور جمعہ کو منعقد ہونے والے ان ٹیلی مشوروں کے اجلاس نے بھارت میں مریضوں کے ٹھیک ہونے کی شرح میں اضافہ اور مثبت معاملوں کی گھٹتی شرح میں اہم رول نبھایا ہے۔اب تک ملک بھر کے 28 ریاستوں اور مرکز کے زیر انتظام علاقوں کے 278 اسپتالوں کے لئے 20 ایسے قومی ای آئی سی یو سیشن منعقد ہوئے ہیں۔
مرکز ریاستوں اور مرکز کے زیر انتظام علاقوں کی سرکاروں کی کوششوں کی حمایت اور ان کی مدد کرنےکے لئے مختلف ٹیموں کی تقرری کررہا ہے۔ مستقل طور پر اعلیٰ سطح کی جائزہ میٹنگوں نے ملک بھر کے اسپتالوں اور صحت کی سہولتوں میں میڈیکل آکسیجن کی وافر دستیابی کو یقینی بنائی ہے۔سبھی کی مشترکہ کوششوں سے ہی ہندوستان میں مریضوں کےٹھیک ہونےکی شرح بڑھی ہے اور شرح اموات کم سے کم رہی ہے جو فی الحال ایک اعشاریہ پانچ نو فیصد ہے۔
...............................................................
م ن، ح ا، ع ر
U-5727
(